Louise Fletcher

Estelle Louise Fletcher (født 22. juli 1934 i Birmingham i Alabama i USA, død 23. september 2022 i Montdurausse i Tarn i Frankrike) var en amerikansk skuespiller som mottok Oscar for beste kvinnelige hovedrolle for rollen som søster Ratched i filmen Gjøkeredet.

Liv og virke

Bakgrunn
Louise Fletcher var den andre av fire barn til pastor Robert Capers Fletcher, en episkopal prest fra Arab i Alabama, og Estelle Caldwell. Begge hennes foreldre var helt døve og arbeidet med døve og hørselskadede.

Louises far grunnla mer enn 40 kirker for døve i Alabama.

Louise Fletcher og hennes søsken, Roberta, John og Georgianna, ble alle født uten å ha arvet noen hørselsnedsettelse. Hun lærte seg å snakke av en hørendes nære slektning, som også introduserte henne for skuespilleri. Etter en tid ved  University of North Carolina reiste hun til Los Angeles, der hun begynte å arbeide som sekretær på dagtid og tok leksjoner i skuespilleri om kveldene.

Skuespiller
Hun medvirket i en rekke fjernsynsserier fra 1958 til 1961, og gjorde et comeback med filmdebuten i Robert Altmans Thieves Like Us, 1974). Hun vant en Oscar-pris for sin hovedrolle som oversykepleierske Ratched i One Flew Over the Cuckoo's Nest (Gjøkeredet, 1975). Da hun tok omot sin Oscar, brukte hun tegnspråk for å takke sine foreldre.

Fletcher spilte senere i filmer som The Cheap Detective (1978), Brainstorm, 1983) og The Player (1992).

Ekteskap
Louise Fletcher giftet seg med produsenten Jerry Bick, men de skiltes ad i 1977. Paret hadde to sønner, John Dashiell Bick og Andrew Wilson Bick. Fletcher tok et avbrekk på rundt ti år fra skuespilleri for å oppfostre dem.

Fletcher fikk honorærgrad fra Gallaudet University i 1982.

Hun døde i sitt hjem i Montdurausse i Frankrike den 23. september 2022, i en alder på 88 år.

Filmografi (utvalg)

Referanser

Eksterne lenker 
 

Skuespillere fra USA
Oscar-vinnere (hovedrolle)
BAFTA-vinnere
Skuespillere i Star Trek: Deep Space Nine
Personer fra Birmingham i Alabama